สถานียมราช

สถานียมราช เป็นสถานีเปลี่ยนเส้นทางในอนาคตในกรุงเทพมหานคร โดยตั้งอยู่ในพื้นที่ของแขวงสี่แยกมหานาคกับแขวงสวนจิตรลดา ของเขตดุสิต และแขวงถนนเพชรบุรีกับแขวงทุ่งพญาไท ของเขตราชเทวี โดยจะเป็นสถานีเปลี่ยนทางของรถไฟทางไกลของการรถไฟแห่งประเทศไทย, รถไฟฟ้ามหานคร สายสีส้ม และรถไฟฟ้าชานเมือง สายสีแดงเข้ม

ณ ปัจจุบัน (พ.ศ. 2569) มีเพียงป้ายหยุดรถไฟยมราชของรถไฟทางไกลที่เปิดใช้งาน ในขณะที่สถานียมราชของสายสีส้ม อยู่ในระหว่างการก่อสร้าง และสถานียมราชของสายสีแดงเข้ม อยู่ในระหว่างการศึกษาโครงการ

 สถานีรถไฟทางไกล ป้ายหยุดรถไฟยมราช 

ป้ายหยุดรถไฟยมราช หรือ ที่หยุดรถไฟยมราช เป็นป้ายหยุดรถไฟของการรถไฟแห่งประเทศไทย ตั้งอยู่บริเวณห้าแยกยมราช ตั้งอยู่บนเส้นแบ่งเขตของ 4 แขวง 2 เขต ได้แก่ แขวงสี่แยกมหานาค แขวงสวนจิตรลดา ของเขตดุสิต และแขวงถนนเพชรบุรี แขวงทุ่งพญาไท ของเขตราชเทวี เป็นป้ายหยุดรถที่รถไฟทุกขบวนที่จะเดินทางเข้า-ออกสถานีกรุงเทพ เพื่อรอให้เครื่องกั้นถนนลงมากั้นรถยนต์ (ด้วยการควบคุมของเจ้าหน้าที่หอประแจจิตรลดา) เนื่องด้วยห้าแยกยมราชเป็นจุดที่มีการจราจรหนาแน่นมาก และเป็นอีกสาเหตุหนึ่งที่ทำให้ขบวนรถส่วนใหญ่ล่าช้ากว่าเวลาที่กำหนด

ในปี พ.ศ. 2560 ป้ายหยุดรถไฟยมราชได้เป็นหนึ่งในสถานที่ให้บริการรับ-ส่งประชาชนที่เดินทางเข้าร่วมพระราชพิธีถวายพระเพลิงพระบรมศพพระบาทสมเด็จพระมหาภูมิพลอดุลยเดชมหาราช บรมนาถบพิตร

ตารางการเดินรถ
โดยปกติแล้วขบวนรถที่จอดรับ-ส่งผู้โดยสารที่ป้ายหยุดรถยมราชตามตารางการเดินรถแล้วมีเพียง 2 ขบวนเท่านั้น
 เที่ยวล่อง 

 เที่ยวขึ้น 

 สถานีรถไฟฟ้ามหานคร สายสีส้ม สถานียมราช 
สถานียมราช (; รหัส: OR07) เป็นสถานีรถไฟฟ้ามหานครแบบใต้ดินในเส้นทางสายสีส้ม ซึ่งจะเชื่อมต่อกับรถไฟฟ้าชานเมือง สายสีแดงเข้มในอนาคต สถานีอยู่ด้านใต้ของถนนหลานหลวงใกล้กับแยกยมราช ในพื้นที่แขวงสี่แยกมหานาค เขตดุสิต กรุงเทพมหานคร

ลักษณะของสถานีเป็นสถานีใต้ดิน ชานชาลาเป็นชานชาลาเกาะกลาง ปัจจุบันอยู่ในระหว่างการก่อสร้าง

 สถานีรถไฟฟ้าชานเมือง สายสีแดงเข้ม สถานียมราช 
สถานียมราช (; รหัสสถานี: RS04) เป็นสถานีรถไฟฟ้าในเส้นทางรถไฟฟ้าชานเมือง สายสีแดงเข้ม โดยเป็นสถานีใต้ดินในรูปแบบคลองแห้ง ในพื้นที่เขตราชเทวี กรุงเทพมหานคร และจะเป็นสถานีเชื่อมต่อกับสถานียมราชของรถไฟฟ้ามหานคร สายสีส้ม ปัจจุบันอยู่ในระหว่างการศึกษาโครงการ

 อ้างอิง 

 แหล่งข้อมูลอื่น 
 การรถไฟแห่งประเทศไทย (รฟท.) http://www.railway.co.th/ 

ยมราช
ยมราช
ยมราช
ยมราช
ยมราช
ยมราช
ยมราช